Εναλλακτικό ραβανί σαν τούρτα με βάση από φυστίκια Αιγίνης
Αυτοσχεδιάζουμε και μεταμορφώνουμε το κλασικό ραβανί σε τούρτα με βάση από φυστίκια Αιγίνης.
3 αυγά, 70 γρ. (1/3 κούπας) ζάχαρη, 35 γρ. (1/4 κούπας) αλεύρι για όλες τις χρήσεις, 70 γρ. (2/5 κούπας) ψιλό σιμιγδάλι, 40 γρ. φυστίκια Αιγίνης, αλεσμένα σε σκόνη, 500 γρ. (2 ½ κούπες) γάλα πλήρες, φρέσκο, 500 γρ. (2 ½ κούπες) κρέμα γάλακτος με 35% λιπαρά, 80 γρ. (2/5 κούπας) ζάχαρη, 80 γρ. (2/3 κούπας) κορν φλάουρ τριμμένα φιστίκια, για το σερβίρισμα
Για την τούρτα με βάση από φυστίκια Αιγίνης, χτυπάμε στο μίξερ τα αυγά με τη ζάχαρη, μέχρι να γίνουν αφράτο και ανοιχτόχρωμο μείγμα. Προσθέτουμε το αλεύρι, το σιμιγδάλι και τη σκόνη φυστικιών και ανακατεύουμε καλά με σπάτουλα σιλικόνης.Στρώνουμε με λαδόκολλα μια λαμαρίνα φούρνου και ακουμπάμε εκεί ένα τσέρκι διαμέτρου 22 εκ. Αδειάζουμε το μείγμα στο τσέρκι και ψήνουμε σε φούρνο προθερμασμένο στους 170°C για 20-30 λεπτά.Αφήνουμε την ψημένη βάση να κρυώσει τελείως και την ξεφορμάρουμε προσεκτικά.Σε μια κατσαρόλα ζεσταίνουμε το γάλα, την κρέμα γάλακτος και 40 γρ. από τη ζάχαρη. Παράλληλα, σε ένα μπολ ανακατεύουμε με το σύρμα το κορν φλάουρ με την υπόλοιπη ζάχαρη.Όταν το μείγμα της κατσαρόλας ζεσταθεί καλά αλλά πριν πάρει βράση, παίρνουμε μια μικρή ποσότητα, τη ρίχνουμε στο μπολ, ανακατεύουμε και αδειάζουμε το μείγμα στην κατσαρόλα. Ζεσταίνουμε ανακατεύοντας συνεχώς με το σύρμα, μέχρι να φτιάξουμε μια δεμένη κρέμα, και αποσύρουμε.Βάζουμε την ψημένη βάση σε ένα τσέρκι λίγο μεγαλύτερο (24 εκ.), το οποίο έχουμε κλείσει στο κάτω μέρος με αλουμινόχαρτο. Περιχύνουμε με τη ζεστή κρέμα, η οποία θα καλύψει και τα κενά στα πλαϊνά, ανάμεσα στη βάση και στο τσέρκι.Αφού κρυώσει, το τοποθετούμε στο ψυγείο για τουλάχιστον 6 ώρες. Ξεφορμάρουμε προσεκτικά την τούρτα με βάση από ραβανί φυστίκι, την πασπαλίζουμε με τα τριμμένα φιστίκια και σερβίρουμε.
Αλεύρι (ζύμες),Αυγά,Γάλα,Χορτοφαγικά